open-index/open-wikipedia-markdown huggingface dataset:
Jakov IV, kralj Škota

**Jakov IV** (17. mart 1473 – 9. septembar 1513) bio je kralj Škotske od 1488. do smrti 1513. On se generalno smatra najuspješniji vladarem Škotske, ali je njegova vladavina završena katastrofalnim porazom u bici kod Floddena, u kojoj je postao posljednji monarh Škotske koji je ubijen u borbi.

## Vladavina 
Jakov III nije bio popularan kralj i tokom vladavine suočio se sa dvije velike pobune. Pobunjenici su njegovog petnaestogodišnjeg sina smatrali svojim vođom, a nakon pogibije Jakova III tokom sukoba sa pobunjenicima on je postao kralj kao Jakov IV. Jakov IV je krunisan 24. juna 1488. i ubrzo se pokazao sposbnim vladarem.

Ugušio je još jednu pobunu 1489. i počeo se zanimati za provođenje pravde. Jakov je bio dosta dobro obrazovan i zanimao se za poeziju i nauku. Znao je kako iskoristiti geografski položaj Škotske, pa je uložio mnogo novca u razvijanje mornarice. Godine 1511. završena je izgradnja Velikog Michaela, koji je te godine bio najglomazniji brod u Evropi.

### Brak 
Neko vrijeme je podržavao pretendente za engleski tron koji su osporavali Henriku VII Engleskom pravo na krunu i čak izvršio slabu invaziju sa ciljem postavljanja Perkina Warbecka na tron susjednog kraljevstva. Na kraju je, međutim, shvatio da je za Škotsku bolje sklopiti primirje Engleskom, pa je mirovni sporazum potpisan 1502. Sporazum je uključivao i brak između Jakova i princeze Margarete, najstarije kćerke Henrika VII. Brak je sklopljen 8. augusta 1503. Iz njega je živo rođeno četvero sinova, pored dvije mrtvorođene djevojčice, ali samo je treći sin poživio. Pored zakonitih potomaka, Jakov IV je imao nekoliko vanbračne djece s četiri svoje ljubavnice.

### Rat 
Kada je izbio rat između Engleske i Francuske Jakov IV se našao u teškoj poziciji. Imao je obaveze prema tradicionalnoj škotskoj alijansi sa Francuskom, ali je morao i poštivati mirovni sporazum sa Engleskom, kojom je sada vladao Henrik VIII. Henrik VIII je 1513. izvršio invaziju na Francusku. Jakov IV je želio iskoristiti njegovu odsutnost, pa je objavio rat Engleskoj. Vodio je vojsku prema sjevernoj granici Engleske, samo da bi poginuo u bici kod Flodden Fielda. Njegovo tijelo je odneseno u London, gdje je ležalo nesahranjeno u jednom manastiru jer je Jakov IV bio ekskomuniciran, a izgubljeno je tokom Reformacije.

## Nasljednik 
Jakovljeva supruga Margareta, koja je u trenutku njegove pogibije bila trudna i kasnije rodila sina koji je umro prije svog drugog rođendana, postala je regent u ime Jakovljevog sina i nasljednika, Jakova V.

## Vanjski linkovi 
* 

Kategorija:Kraljevi Škotske
Kategorija:Stuarti
Dagorlad

**Dagorlad** je imaginarna lokacija iz trilogije *Gospodar prstenova*. Dagorlad je jedna široka, pusta i tmurna ravnica koja se proteže ispred Crne kapije, ulaza u Mordor. Dagorlad je najpoznatiji po tome što se tu vodila ogromna bitka 3434. godine Drugog doba sunca između Posljednje Alijanse vilenjaka i ljudi i Sauronovih zlih vojski. Vojska Zadnje Alijanse je odnijela krvavu pobjedu i otišla u opsadu Barad-dura. I u Trećem dobu sunca ovdje su se vodile bitke između kraljevstva Gondor i Istočnjaka. Dvije najveće bitke odigrale su se 1899. i 1944. godine Trećeg doba.

## Reference 
## Vanjski linkovi 
Kategorija:Lokacije Srednje zemlje
Mi Bjelorusi

**Mi Bjelarusi** () jest nacionalna himna Bjelorusije. Muziku je napisao Nescer Sakalovski. Nakon osamostaljenja Bjelorusije do 2. jula 2002. himna je bila instrumentalna. Tada je predsjednik Bjelorusije Aleksandar Lukašenko izdao dekret o novim riječima himne koje su napisali Mihas Klimkovič i Uladzimir Karizna.

## Tekst himne 
## Također pogledajte 
Kategorija:Bjelorusija
Kategorija:Državne himne
Posljednja Alijansa (Gospodar prstenova)

**Posljednja Alijansa** je imaginarni savez iz trilogije Gospodar prstenova.

## Pozadina i osnivanje saveza 
U Drugom dobu sunca glavni neprijatelj slobodnih naroda Srednje zemlje je bio majar Sauron. Sauron je uspjeo da okrene Dunedaine Numenora da krenu u rat protiv Valara. Valari su, u svome bijesu, uništili vojsku Dunedaina i potopili ostrvo Numenor velikim talasom. Veći dio naroda Numenora je poginuo. Ipak, sedam brodova tog naroda, koje su vodili Izildur, Elendil i Anarion, su se spasli i stogli do obala Srednje zemlje. Tu su osnovali dva kraljevstva: Arnor, kraljevstvo na sjeveru, u Erjadoru, i Gondor južno kraljevstvo. Kraljevstvom Arnor je vladao Elendil, a Gondorom su zajedno vladali Izildur i Anarion, njegovi sinovi. Sauron je nakon nekoliko godina napao Gondor. Gondor je odbio prvi napad, ali se nije mogao dugo odupirati sam. Zbog toga su Dunedaini udružili svoje snage. U pomoć im je došao Gil-galad, posljednji uzvišeni kralj Noldora u Srednjoj zemlji, sa vojskama vilenjaka Lindona, Sivih luka, Rivendala i Loriena. Oko Gil-galada su se okupili mnogi vilin-lordovi, kao Elrond i Cirdan. Elendil i Gil-galad su se sastali u kuli Amon Sula i utvrdili savez koji je poslije nazvan Posljednja alijansa vilenjaka i ljudi. Zajedno su krenuli u napad na Mordor.

## Rat sa Sauronom 
Snage Alijanse stigle su do velike ravnice Dagorlad, koja je ležala ispred Crne kapije Mordora. Kod Dagorlada su vodili veliku bitku s jednom od Sauronovih armija i na kraju su snage Alijanse izvojevale krvavu pobjedu. Zatim su uništili veliku Crnu kapiju i pristupil su opsadi Barad-dura. Duga i kravava opsada je to bila i trajala je sedam godina. Anariona je ubila kamenica koju je bacio jedan Ork. Na kraju je Sauron prešao u kontranapad i bio je potpuno poražen. Elendil i Gil-galad su poginuli, ali su odsjekli Jedinstveni prsten sa Sauronove ruke i Sauron se rasuo u sjenke. Međutim, Izildur nije uništio Prsten u vatri planine Doom. Alijansa je pobijedila Saurona, ali se mogao s vremenom vratiti jer Prsten nije uništen.

Kategorija:Srednja zemlja
Nomina Anatomica Veterinaria

**Nomina Anatomica Veterinaria** (skraćeno NAV) je tekst koji sadrži zvaničnu anatomsku nomenklaturu i terminologiju za veterinarsku medicinu. Tekst izdaje "Međunarodni komitet za nomenklaturu veterinarske anatomije". Tekst je pod stalnom revizijom.

Zadnje, peto, izdanje je objavljeno besplatno od strane udruženja veterinarskih anatomista (WAVA) i može se naći na njihovoj stranici. Sva dotadašnja izdanja su bila komercijalna.

## Reference 
## Vanjski linkovi 
* Peto izdanje NAV-e
* Nomina anatomica veterinaria. Zürich: The Committees. 1994. .

Kategorija:Veterinarska medicina
Kategorija:Anatomija životinja
Spektar (fizika)

Pojam **spektar** se u 17. vijeku počeo koristiti u optici i odnosio se na rang boja koji se dobije pri rasipanju bijele svjetlosti na prizmi. Kasnije je dobio značenje intenziteta ili snage zračenja kao funkcija frekvencije ili talasne dužine.

[mini|Spektar [hlorofila A i B u vidljivom području]]
## Podjela 
Podjela spektara se vrši na više načina:
* Prema izvoru:
** Atomski
** Molekularni
** Nuklearni
* Prema nastanku:
** Apsorpcioni
** Emisioni
* Prema obliku:
** Kontinuirani
** Linijski
** Trakasti
* Prema talasnoj dužini:
** Radio-talsni
** Mikrotalasni
** Infracrveni
** Ultraljubičasti
** Vidljivi
** Gama
* Prema mehanizmu nastanka:
** Elektronski
** Vibracioni
** Rotacioni
* Prema pronalazaču:
** Ramanov
** Komptonov
** Ožeov (Auger)
* Prema metodi:
** NMR (nuklearno-magnetna rezonansa)
** EPR (elektronska paramagnetna rezonansa)

## Također pogledajte 
* Spektroskopija
* Elektromagnetni spektar

## Vanski linkovi 
* Primjeri spektara

Kategorija:Koncepti u fizici
Kategorija:Svjetlost
Balar

**Balar** je imaginarno ostrvo iz trilogije Gospodar prstenova. Balar je nastao na sledeći način: Valar Ulmo je upotrijebio ostrvo Tol Eseju kao veliki brod na koji je ukrcao vilin-rod Telere. U plićacima Belerianda se ovo ostrvo nasukalo i iz od njega se odlomilo parče zemlje pod imenom Balar. Ovo ostrvo je postalo veoma lijepo, sa plažama punim bisera. Poslije pada i uništenja Falasa, Cirdan i njegov narod su našli utočište na ovom ostrvu. Ostrvo Balar je potopljeno pod morem, zajedno sa čitavim Beleriandom, nakon Rata Bijesnih i Velike Bitke.

## Reference 
## Vanjski linkovi 
* https://middle-earth.xenite.org/what-happened-to-the-island-of-balar/

Kategorija:Lokacije Srednje zemlje
Procij

**Procij** () najčešći je izotop vodika s atomskom masom od 1,007825031898 (14) Da. Ostali izotopi tog elementa jesu deuterij i tricij.

Hemijski simbol za procij je 1H. U vezi s izotopima vodika, zastupljenost procija iznosi 99.985%. Za razliku od deuterija i tricija, procij ne posjeduje neutron u atomskom jezgru, nego samo jedan proton. Stoga nije radioaktivan (tj. stabilan je). Obična voda (H2O) sadrži procij.

a za diskusiju o tome zašto ne postoje drugi)]]

Do sada nije uočen raspad procija, pa se 1H smatra stabilnim. Neke teorije Velikog ujedinjenja predložene 1970-ih predviđaju da se raspad procija može dogoditi između 1028 i 1036 godina. Ako je to tačno onda je 1H (i sve jezgre za koja se sada vjeruje da su stabilne) samo opservacijski stabilan. Od 2018, eksperimenti su pokazali da je prosječni životni vijek procija >3,6×1029 godina.

## Etimologija 
Ime *procij* potječe od grčke riječi *proton* (πρõτον – "prvi").

## Također pogledajte 
* Fuzija
* Tokamak

## Reference 
Kategorija:Izotopi vodika
Srednja škola

**Srednja škola** je trogodišnja, četverogodišnja škola koju učenik pohađa nakon završene devetogodišnje osnovne škole.

Srednje škole se dijele na gimnazije,stručne škole i umjetničke škole. Gimnazije mogu biti opće, jezičke, klasične, prirodoslovne i matematičke; a obrazovanje u njima traje četiri godine.Stručne škole se dijele na četverogodišnje (tehničke, zdravstvene, privredne, poljoprivredne i dr.) i trogodišnje (industrijske, zanatske i dr.) škole.Umjetničke škole obrazuju učenike u području muzike, plesa, likovne umjetnosti i dizajna i školovanje u njima traje četiri godine, osim ovih, postoje i srednje škole MUP-a, vojne škole i vjerske škole.

## Reference 
## Vanjski linkovi 
*
Kategorija:Škole
Okrug

* Okrug (Gospodar prstenova), izmišljena zemlja u Gospodaru prstenova
* Okrug (teritorijalna jedinica), teritorijalna jedinica u nekim državama (npr. Austrija, Srbija, SAD)

ili

**Hrvatska**:

* Okrug (Hrvatska), općina u Splitsko-dalmatinskoj županiji
* Okrug Donji, naselje u općini Okrug, Splitsko-dalmatinska županija
* Okrug Gornji, naselje i sjedište općine Okrug, Splitsko-dalmatinska županija
* Donji Okrug, naselje grada Delnica, Primorsko-goranska županija
* Gornji Okrug, naselje grada Delnica, Primorsko-goranska županija
* Razloški Okrug, naselje grada Delnica, Primorsko-goranska županija
Tricij

**Tricij** (grčki tritós »treći«) je pored protija i deuterija prirodni izotop vodika. Njegovo atomsko jezgro se ponekad naziva i triton. Hemijski simbol tricija je 3H, a pojednostavljeno se može obilježiti sa T. U poređenju sa deuterijem, pored što ima proton u atomskom jezgru, ne posjeduje jedan, već dva neutrona. Međutim ovo atomsko jezgro je nestabilno i raspada se sa vremenom poluraspada od 12,32 godina po emisiji jednog elektrona u 3He (beta raspad). Također, tricij je radioaktivan.

Iako izotopi istog hemijskog elementa imaju jednake fizičke i hemijske osobine, kod vodika se zbog značajne razlike u težini atomskog jezgra pojavljuju različite fizičke osobine između obične, teške i preteške vode. Tricij oksid (preteška voda) T2O ima tačku ključanja od 101,51&nbsp;°C, a tačka topljenja iznosi 4,48&nbsp;°C.

mini|Tricij

Tricij su prvi otkrili 1934. godine Ernest Rutherford, Mark Oliphant i Paul Harteck nakon bombardovanja deuterija deuteronima (jezgrima deuterija). Deuterij je još jedan izotop vodonika, koji se u prirodi nalazi u procentu od 0,015%. Njihov eksperiment nije mogao izolovati tricijum, što su prvi postigli 1939. Luis Alvarez i Robert Cornog, koji su također shvatili radioaktivnost tricija. Willard Libby je 1954. godine prepoznao da se tricij može koristiti za radiometrijsko datiranje vode i vina.

### Kontrolisana nuklearna fuzija 
Tricij je važno gorivo za kontrolisanu nuklearnu fuziju u dizajnu fuzijskih reaktora s magnetnim zatvaranjem i inercijalnim ograničenjem. National Ignition Facility (NIF) koristi deuterij-tricij gorivo, a eksperimentalni fuzijski reaktor ITER će također to učiniti. Reakcija deuterij-tricij je povoljna jer ima najveći presjek fuzije (oko 5,0&nbsp;Barna) i dostiže ovaj maksimalni poprečni presjek pri najnižoj energiji (oko 65&nbsp;keV centar mase) bilo kojeg potencijalnog fuzijskog goriva. Kako je tricij vrlo rijedak na zemlji, koncepti za fuzijske reaktore često uključuju uzgoj tricija. Tokom rada zamišljenih fuzijskih reaktora za razmnožavanje, pokrivači za razmnožavanje, koji često sadrže litij kao dio keramičkih kamenčića, su podvrgnuti fluksu neutrona da bi se generisao tricij za završetak gorivnog ciklusa.

## Također pogledajte 
* Deuterij

## Reference 
## Vanjski linkovi 
* 
* 
* 
* 
* 
* 

Kategorija:Izotopi vodika
Zdjela Vjetrova (Točak vremena)

**Zdjela Vjetrova** je imaginarni objekat iz knjiga epske fantastike Točak vremena. Zdjela Vjetrova je ter'angreal koji služi za kontrolisanje vremena. Zdjela vjetrova je napravljena u Dubu legendi, ali je izgubljena tokom Slamanja. Egvena al'Vera, salidarska Amirilin tron, u knjizi Lord Haosa šalje Ninaevu Sedai i Elejnu Sedai u Ebou Dar, glavni grad Altare, da nađu Zdjelu. Zdjela im je bila potrebna da unište uticaj Mračnog na klimu, koja je postajala sve suvlja. Ninaeva i Elejna na kraju nalaze Činiju uz pomoć organizacije Roda. Zatim uspjevaju da nagovore usmjerivače Morskog naroda da im pomognu. Kada je Zdjela aktivirana, ona upotebljava i *saidin* i *saidar* i može je osjetiti svaki usmjerivač na planeti. Nakon nekoliko dana počinje da pada snijeg i Zdjela biva predata Morskom narodu.

## Reference 
## Vanjski linkovi 
Kategorija:Točak vremena
Rep (biologija)

mini|desno|300px|Lemur sa svojim karakterističnim repom
**Rep** () je zadnji dio tijela kod kičmenjaka koji se nastavlja na trup nasuprot glavi, sastoji se od koštane osnove (trtica), mišića i pokrovnog tkiva, a u prvom redu ima lokomotornu funkciju. U širem smislu i abdominalni dio tijela kod beskičmenjaka se naziva repom (npr. kod rakova, škorpija i sl). Kod kičmenjaka reduciran je kod žaba, nekih vrsta majmuna i kod čovjeka.

## Funkcija 
Razvoj i funkcija repa su različiti. Kod riba se rep ne odvaja oštro od trupa, snabdjeven je jakom muskulaturom i predstavlja repnu peraju i glavni je lokomotorni organ. Kod kopnenih kičmenjaka je izgubio svoju prvobitnu funkciju i samo nekima služi kao pomoćni organ za kretanje (vodozemcima i gmizavcima). Kod ptica je repni dio kičme reduciran na 4-6 pršljena koji su srasli i tvore trtičnu kost (pigostil), a na njega su pričvršćena repna pera ili krmila (8-28 komada). Kod većine sisara rep ne igra važnu ulogu. To je završni "privjesak" tijela različite dužine, a služi ili kao organ za prihvatanje (majmun, mravojed, oposum), organ za odupiranje (kengur, skočimiš), organ za ravnotežu (mačka) ili kao organ za tjeranje letećih insekata (govedo, konj).

## Vanjski linkovi 
* 

Kategorija:Anatomija životinja
Peraje

mini|300px|desno|*{Lampanyctodes hectoris}*(3) - dorzalno peraje, (4) - masno peraje (6) - kaudalna peraje, (7) - analno peraje, (9) - ventralna peraja, (10) - pektoralna peraja

**Peraja** su udovi kojeg imaju vodeni hordati i neki mekušci i koji služe za kretanje kroz vodu. U svakodnevnom govoru pod tim nazivom najčešće se podrazumijevaju riblja peraja.

## Građa 
Peraja se sastoje od koštanih ili hrskavičavih „perajnih zraka“, međusobno povezanih tankim kožnim opnama. Ove zrake su povezane sa mišićnim tkivom dijelovima skeleta koji se nazivaju nosačima peraja. Pored toga, neke vrste riba imaju i peraja bez koštanog ili hrskavičastog skeleta, takozvana „masna“ peraja.

## Podjela i raspored 
Većina riba ima sedam peraja. One su na tijelu ribe raspoređene parno i neparno (pojedinačno). Parna peraja odgovaraju udovima kopnenih kičmenjaka ali nisu, kao kod kopnenih, povezana sa kičmom.

Parna peraja su:
* trbušna (ventralna) peraja
* grudna (pektoralna) peraja
* repna (kaudalna) peraja

Neparna peraja su:
* leđna (dorzalna) peraja
* podrepna (analna) peraja

Neke vrste riba (npr. somovi, pirane, lososi) imaju između leđnog i repnog peraja kožni nabor ispunjen masnim tkivom, tzv. masno peraje.

Ovaj osnovni raspored peraja je prilagođavanjem na određeni životni prostor i način života kod mnogih riba djelimično modifikovan. Tako peraja mogu biti podijeljena, međusobno srasla ili imati bitno promijenjen oblik ili se čak i potpuno izgubiti. Moguće su i funkcionalne promjene određenog peraja, tako da se više ne koriste kao sredstvo za kretanje nego imaju neku drugu funkciju.

## Reference 
## Vanjski linkovi 
Kategorija:Anatomija životinja
Tramvaj

mini|desno|300px|Tramvaj u Sarajevu
[mini|desno|300px|Muzejski eksponat tramvaja u [Međimurje|Međimurju]]
**Tramvaj** je električno vozilo koje se, uglavnom, koristi za gradski prijevoz putnika i koje se kreće po šinama. Napajanje pogonskog elektromotora tramvaja se vrši preko električnog voda iznad šina i trole ili, rijetko, direktno preko šina.
Prvi električni tramvaj je uveden 1880. godine u Sankt Peterburgu. Izraz tram je porijeklom iz škotskog jezika, u kojem riječ *tram* znači vrsta kolica korištenih u rudnicima uglja.

Jedna od prednosti tramvaja nad prijevoznim sredstvima sa motorom sa unutrašnjim sagorijevanjem je u tome što ne proizvodi štetna isparenja, što je važno u gusto naseljenim gradskim područjima. Druga prednost je u tome što je rad tramvajskog motora tiši. Zatim, u slučaju saobraćajne špice, kapacitet tramvaja se može povećati dodavanjem još jednog vagona. Sljedeće, u većini zemalja saobraćajni propisi su postavljeni tako da se tramvajima omogući pravo prvenstva prolaza. Konačno, tramvaj se kreće po šinama, pa je "truckanje" manje nego kod vozila sa pneumaticima.

Glavni nedostaci tramvaja leže u velikim troškovima postavljanja infrastrukture (zbog čega se za tramvaje rijetko odlučuju mali gradovi), kao i u prilagođavanju režima na saobraćajnicama koje će tramvaji koristiti.

Tramvaji mogu ići po šinama uskog ili normalnog kolosijeka, čiji se pragovi uglavnom nalaze ispod podloge. Podloga može biti betonska, asfaltna, od tvrde gume ili zatravljena.

U posljednje vreme postoji tendencija uvođenja niskopodnih tramvaja, kako bi se olakšao pristup starim i invalidnim osobama.

Sarajevo je jedini grad u Bosni i Hercegovini u kojem se tramvaj upotrebljava. Tramvaj je prvi put korišten 1. 5. 1895.
## Također pogledajte 
* Crotram
## Reference 
## Vanjski linkovi 
* http://www.claverton-energy.com/sustainable-light-rail-2.html Samoodrživi tramvaj (en)
* https://transport.ec.europa.eu/document/download/d19bd3a5-d5c8-4de9-a248-a035078f223f_en?filename=EGUM%20Recommendations_PT%20Subgroup_Topic%204A.pdf

Kategorija:Vozila
!
Kategorija:Održivi transport
Epoha

**Epoha** (*grč. epochē)* dio geološkog perioda, historijski izraz koji se često miješa s periodom, s erom. U astrološkom smislu  se posmatra kao izvjestan momenat od kojeg se počinje računati gibanje planeta. U svakidašnjem govoru se upotrebljava za događaje koji obilježavaju određeni period historije, nauke, umjetnosti i dr. *Epohalan* - vrlo značajan, slavan, glasovit, koji daje obilježje vremenu, epohi.

## Također pogledajte 
* Godina
* Epoha (astronomija)

## Reference 
## Vanjski linkovi 
Kategorija:Hronologija
Kategorija:Kalendarske ere
Kategorija:Kalendarski standardi
Rokoko

**Rokoko** je umjetnički stil, tačnije završni oblik baroka, i trajao je između 1720. do 1780. Razvio se u Francuskoj, zahvatio je Njemačku, Austriju i manje Italiju, Španiju i druge zemlje.

Najveći doprinos rokoka je u arhitekturi i umjetničkom zanatstvu. Za razliku od baroka, rokoko je prefinjen. Odlikuju ga: slikovitost i raskoš dekorativnih elemenata, nježnost boja i ljupkost figura.

## Ime stila 
Ime stila je izvedeno od francuskog *rocaille* što označava ornamentalni motiv koji upućuje na ušnu školjku. Ovaj ornament je nastao u beskonačnim varijacijama početkom 18. stoljeća u Italiji. Likovno je prihvaćen na francuskom dvoru u doba Luja XV.

## Karakteristike stila 
Rokoko je prvenstveno dekorativni slog. Zaljubljenost u ornamentiku javlja se u kiparstvu, arhitekturi i slikarstvu. Ornamentika nije jedini smisao baroknog likovnog izraza iako najviše doprinosi prepoznavanju i vremenskom određivanju djela ovog stila, a naročito onih u arhitekturi koja nastaju poslije monumentalnosti stila u doba Luja XIV i donosi u drugoj četvrtini 18. stoljeća lahki ton, osmijeh i umanjen srazmjer. Ovakva raspoloženja šire se i karakteristična su za razdoblje rokokoa u cijeloj Evropi. Dinamizam baroka u svom vrhuncu je naslijedio lirizam. Javlja se i primjenjena umjetnost. U namještaju se javlja pozlata i presavijanje – prelamanje namještaja, sjaj i prekomjerna upotreba ogledala u enterijerima. Radost iz prirode jeste reakcija na dogmu i patos baroka kao i nagovještaj novog pravca koji će naslijediti doba baroka – romantizam. Nasuprot monumentalnosti u baroku i njegovom patosu, razvija se igra svjetlosti i sjenke i liričnost prostora.

## Djela u rokoko stilu 
U arhitekturi tipične građevine u rokoko stilu su Mali Trijanon (u Francuskoj) i dvorac Sanssouci (u Njemačkoj).

U kiparstvu najveći doprinos su dali Francuzi: Robert le Lorrain, Étienne Maurice Falconet i Claude Michel.

U slikarstvu se najviše slikaju ljubavne igre i pastirske scene. Najvažniji predstavnici u slikarstvu jesu Antoine Watteau, François Boucher i Jean-Honoré Fragonard.

## Motivi u slikarstvu 
* Scene iz parkova
* Scene iz života aristokratije
* Predstave lijepih žena
* Erotske scene

U primjeljenoj umjetnosti najljepši radovi su izvedeni u štuku, u drvetu (namještaj), tapiserijama (goblenima) i u porculanu (postojale su mnoge radionice, a najčuvenija je bila u Sèvresu).

Kategorija:Umjetnički pravci
Kategorija:18. vijek u umjetnosti
Kategorija:Historija arhitekture
Kategorija:Arhitektonski stilovi
Kategorija:Dekorativne umjetnosti
Kategorija:Umjetnost Zapada
Alice in Chains

**Alice in Chains** je grunge grupa iz Seattlea. Osnovana je kasnih 80-ih. Nakon pauze zbog smrti njihovog frotmena Laynea Staleya 2002. odlučili su se ponovo okupiti i započeti s turnejom u julu 2006. s novim članom, Williamom DuVallom. Alice in Chains stekli su svjetsku slavu kao dio grunge pokreta ranih 1990-ih s grupama kao što su Soundgarden, Pearl Jam, Nirvana i drugi.

## Diskografija 
### Studijski albumi 
* *Facelift* (1990)
* *Dirt* (1992)
* *Alice in Chains* (1995)
* *Black Gives Way to Blue* (2009)
* *The Devil Put Dinosaurs Here* (2013)
* *Rainier Fog* (2018)

### EP-ovi 
* *We Die Young* (1990)
* *Sap* (1992)
* *Jar of Flies* (1994)

### Koncertni 
* *Unplugged* (1996)
* *Live* (2000)
* *Live Facelift* (2016)

## Članovi 
* William DuVall: vokal, ritam gitara (2006 – danas)
* Jerry Cantrell: gitara, back vokal (1987–2002, 2005 – danas)
* Mike Inez: bas, back vokal (1993–2002, 2005 – danas)
* Sean Kinney: bubnjevi (1987–2002, 2005 – danas)

### Bivši članovi 
* Mike Starr: bas, back vokal (1987–1993)
* Layne Staley: vokal, ritam gitara (1987–2002)

## Reference 
Kategorija:Alice in Chains
Kategorija:Muzičke grupe osnovane 1987.
Kategorija:Američke grunge grupe
Kategorija:Američke alternativne metal grupe
Kategorija:Američke sludge metal grupe
Hibridizacija orbitala

**Hibridizacija orbitala** u hemiji je koncept miješanja atomskih orbitala, pri čemu nastaju hibridne orbitale. Hibridne orbitale u sklopu teorije valentne veze objašnjavaju oblik molekulskih orbitala kod molekula.

## Historija 
Pojam hibridizacije orbitala je uveo Linus Pauling, prilikom objašnjenja strukture molekule metana CH4. Koncept koji je razvijen na tako jednostavnoj molekuli je kasnije primijenjen i na druge organske molekule. Osim toga, hibridizacijom orbitala se objašnjava struktura kompleksnih spojeva.

## sp3 hibridizacija 
Elektronska konfiguracija ugljika je 1*s*2 2*s*2 2*p**x*1 2*p**y*1 i to se može prikazati:

C\quad
  \frac{\uparrow\downarrow}{1s}\;
  \frac{\uparrow\downarrow}{2s}\;
  \frac{\uparrow\,}{2p_x}\;
  \frac{\uparrow\,}{2p_y}\;
  \frac{\,\,}{2p_z}

U prvom koraku hibridizacije dolazi do ekscitacije elektrona iz 2s u 2p orbitalu.

C^{*}\quad
\frac{\uparrow\downarrow}{1s}\;
\frac{\uparrow\,}{2s}\;
\frac{\uparrow\,}{2p_x}
\frac{\uparrow\,}{2p_y}
\frac{\uparrow\,}{2p_z}

Miješanjem 2s i 2p orbitala nastaju četiri hibridne sp3 orbitale:

C^{*}\quad
\frac{\uparrow\downarrow}{1s}\;
\frac{\uparrow\,}{sp^3}\;
\frac{\uparrow\,}{sp^3}
\frac{\uparrow\,}{sp^3}
\frac{\uparrow\,}{sp^3}

One se prekrivaju sa 1s orbitalama iz vodonikovih atoma pa nastaje tetraedarska struktura.

Datoteka:Ch4-hybridisation.png|Nastajanje sp3 hibridnih orbitala u molekuli metana
Datoteka:CH4-structure.svg|Struktura molekule metana

## sp2 hibridizacija 
Miješanjem dvije p orbitale sa s orbitalom nastaju tri hibridne sp2 orbitale, koje leže u jednoj ravni pod uglom 120°. Elektroni ovih orbitala formiraju σ-vezu, a preostali p-elektroni daju π-vezu. Ovaj tip hibridizacije je prisutan u molekuli etena.

C^{*}\quad
\frac{\uparrow\downarrow}{1s}\;
\frac{\uparrow\,}{sp^2}\;
\frac{\uparrow\,}{sp^2}
\frac{\uparrow\,}{sp^2}
\frac{\uparrow\,}{p}

Datoteka:Sp2-Orbital.svg|sp2 hibridizacija

## sp hibridizacija 
Ovaj tip je prisutan kod alkina. Jedna p orbitala se miješa sa jednom s orbitalom dajući dvije hibridne sp-orbitale. Preostali p-elektroni daju dvije π-veze, pa nastaje trostruka veza. Nastale hibridne orbitale leže pod uglom 180°, pa je molekula linearna.

C^{*}\quad
\frac{\uparrow\downarrow}{1s}\;
\frac{\uparrow\,}{sp}\;
\frac{\uparrow\,}{sp}
\frac{\uparrow\,}{p}
\frac{\uparrow\,}{p}

## sp3d i sp3d2 hibridizacija 
Miješanjem s i p orbitala mogu nastati maksimalno četiri hibridne orbitale, koje popunjava osam elektrona. U nekim slučajevima dolazi do stvaranja više od četiri veze, pa u tom slučaju u hibridizaciju ulaze i d orbitale. Hibridne sp3d orbitale daju oblik trigonske bipiramide (npr. molekula PCl5). Hibridne sp3d2 orbitale daju oblik oktaedra (npr. SF6).

## Također pogledajte 
* Hemijska veza

Kategorija:Hemijske veze
Mustafa Spahić

**Mustafa Spahić** (Puhovac, Zenica, 1950) je bio srednjoškolski profesor u Gazi Husrev-begovoj medresi na predmetima historija islama i sociologija. Penzionisan je.

U Zenici završava osnovnu školu, u Sarajevu Gazi Husrev-begovu medresu 1973 godine, fakultet političkih nauka 1978, također u Sarajevu.

U martu 1983. godine, uhapšen je i osuđen u grupi od "trinaest muslimanskih intelektualaca" na pet godina zatvora. Iz zatvora u Foči vraća se u Sarajevo 1986. i nastavlja raditi kao imama, hatib, i muallim u Sarajevu. Od 1993. godine prelazi u Gazi Husrev-begovu medresu za profesora sociologije i historije islama. Uz profesorsku obavlja i hatibsku dužnost.

### Knjige 
*"Musa a.s. i faraon", 
*"Kultura islamske ishrane", 
*"Glavni temelji islama", 
*"Sociologija", 
*"Komšije", 
*"Islam i međuljudski odnosi", 
*"Koraci u islamu", 
*"Teme islama", 
*"Da mi smo muslimani I i II", 
*"Bolesti duše i srca", 
*"Povijest islama I i II", 
*"Poslanikova misija, politika i strategija odbrane", 
*"Zemlja bez rodnog lista", 
*"Udba nije sudba" 
*"Između politeje i anarhije" 
*"Etika i društvo"
*"Istina ili laži svijeta"
*"Društveno-etički pojmovnik"

## Reference 
Kategorija:Biografije, Zenica
Kategorija:Rođeni 1950.
Kategorija:Živi ljudi
Kategorija:Imami
Kategorija:Bosanskohercegovački pisci
FK Kuban Krasnodar

**Kuban** (ruski: *Кубань*) je ruski fudbalski klub iz grada Krasnodara.

## Klupski uspjesi 
Prvak RSFSR-a: 1948, 1962, 1973, 1987. (rekord za klubove koji nisu iz glavnih gradova)

## Momčad 
### Golmani 
* 1 20px|Rusija Aleksandr Filimonov
* 35 20px|Rusija Igor Kot
* 77 20px|Rusija Stanislav Kozirev

### Odbrambeni igrači 
* Toni Šunjić
* 6 20px|Bugarska Ivajlo Petkov
* 17 20px|Rusija Andrej Ušenin
* 18 20px|Češka Roman Lengiel
* 22 20px|Rusija Aslan Zaseev
* 23 20px|Rusija Georgij Đioev
* 25 20px|Rusija Vitalij Čočiev
* 27 20px|Rusija Eljbrus Zuraev
* 91 20px|Rusija Viktor Dmitrienko

### Vezni igrači 
* 4 20px|Rusija Azat Bajriev
* 7 20px|Rusija Sergej Kuznecov
* 8 20px|Rusija Artur Tlisov
* 9 20px|Rusija Oleg Trifonov
* 10 20px|Rusija Andrej Topču
* 11 20px|Rusija Alan Kasaev
* 20 20px|Ukrajina Dmitrij Gorbušin
* 26 20px|Rusija Maksim Semakin
* 33 20px|Srbija Bratislav Ristić

### Napadači 
* 5 20px|Rusija Sergej Vinogradov
* 74 20px|Rusija Denis Zubko
* 99 20px|Rusija Ilja Dolmatov

## Vanjski linkovi 
* Službene klupske stranice 
* Službene navijačke stranice 
* Navijačke forum GREENMILE 

Kuban, Krasnodar
Kategorija:Krasnodarski kraj
Kategorija:Nogometni klubovi osnovani 1928.
*
Kleopatra (čvor)

## Osobe 
### Egipatske vladarice 
* Kleopatra Tea, egipatska vladarica
* Kleopatra I, egipatska vladarica
* Kleopatra II, egipatska vladarica
* Kleopatra III, egipatska vladarica
* Kleopatra IV, egipatska vladarica
* Kleopatra V, egipatska vladarica
* Kleopatra VI, egipatska vladarica
* Kleopatra VII, egipatska vladarica
* Kleopatra Selena I, egipatska vladarica
* Kleopatra Selena II, egipatska vladarica

### Makedonske princeze 
* Kleopatra Makedonska, kćerka Filipa II

## Djela 
### Filmovi 
* *Cleopatra* (1917)
* *Cleopatra* (1934)
* *Caesar and Cleopatra* (1945)
* *Cleopatra* (1963)
* *Cleopatra* (1999)
* *Cleopatra* (2003)

### Muzika 
* Cleopatra (britanski bend)
* Cleopatra (grčki bend)

### Romani 
* *Cleopatra* (1889)
* *Cleopatra* (1962)
Grunge

**Grunge** (fon. *grandž*) je žanr američke rock muzike. Pojavio se sredinom 80ih, ali primijećen je tek početkom 90ih. Najveći je uticaj imao između 1988. i 1993. godine. Grunge je okarakteriziran kao spoj hardcore punka, heavy metala, te indie rocka.
[desno|mini|Grupa Nirvana na [MTV Video Music Awards 1992. godine.]]
Najbolji primjer grunge muzike je singl *"Smells Like Teen Spirit"* izdan od strane muzičke grupe Nirvana iz Seattlea. Najvažnija obilježja grungea su gitare podešene na jaku distorziju, te tekstovi pjesama koji su na granici između idealizma i pesimizma. Popularnost Nirvane dovela je i do toga da su ljude počeli zanimati i ostale seattleske slične muzičke grupe npr. Pearl Jam, Soundgarden i Mudhoney. Grunge muzika sadrži melodičku osjećajnost Beatlesa kao i brutalnost hard rock muzičkih grupa kao na primjer Black Sabbath.

Kategorija:Muzički žanrovi
Kategorija:Američki muzički stilovi
Pearl Jam

**Pearl Jam** je američki hard rock bend osnovan u Seattleu (Washington) 1990. godine. Originalna i prva postava benda sastojala se od Eddie Veddera (vokal), Jeff Amenta (bas), Stone Gossarda (ritam gitara), Mike McCreadya (vodeća gitara) i Dave Krusena (bubnjevi). Današnji bubnjar Pearl Jama se zove Matt Cameron i on je došao u sastav 1998. godine nakon raspada njegovog bivšeg benda Soundgarden.

Pravi začetnici Pearl Jama su Stone Gossard i Jeff Ament koji su nakon raspada benda Mother Love Bone i smrti njihovog vokala Andrew Wooda odlučili osnovati novi bend. Ubrzo nakon osnivanja bend probija u svijet mainstream muzike sa svojim prvim albumom *Ten*. I tako su postali jedan od ključnih bendova u grunge pokretu i općenito jedan od vodećih u svijetu rocka 90-ih godina. Bili su poznati po tome da su ulazili u česte sukobe sa izdavačkim kućama jer su odbijali raditi muzičke spotove za svoja slijedeća tri albuma što je tada bilo nezamislivo, ali oni su i dalje imali jako dobru prodaju albuma popularnost na radio stanicama. Pearl Jam je ušao u sukob sa *TicketMasterom*, najvećim tadašnjim organizatorom koncerata. *Rolling Stone* ih je u to vrijeme opisao kao bend koji "provodi previše vremena kopajući sam sebi grob".

Danas se sa sigurnošću može reći da je Pearl Jam 90-ih godina bio najpopularniji bend u Americi uz Nirvanu. Od osnivanja pa sve do danas bend je prodao preko 35 miliona nosača zvuka samo u Americi i oko 70 miliona širom svijeta. Pearl Jam i dalje nstavlja snimati albume i puniti dvorane i stadione na svjetskim turnejama te iz dana u dan izrasta u sve veći bend, a što je još važnije i dalje se drže svojih marketinških principa.

## Diskografija 
### Studijski albumi 
* *Ten* (1991)
* *Vs.* (1993)
* *Vitalogy* (1994)
* *No Code* (1996)
* *Yield* (1998)
* *Binaural* (2000)
* *Riot Act* (2002)
* *Pearl Jam* (2006)
* *Backspacer* (2009)
* *Lightning Bolt* (2013)
* *Gigaton* (2020)
* *Dark Matter* (2024)

### Kompilacije 
* *Lost Dogs* (2003)
* *Rearviewmirror* (2004)
* *Pearl Jam Twenty* (2011)

### Koncertni albumi 
* *Live on 2 Legs* (1998)
* *Live at Benaroya Hall* (2004)
* *Live at Easy Street* (2006)
* *Live at the Gorge* (2007)
* *Live at Lollapalooza 2007* (2007)
* *Live on Ten Leg*s (2011)
* *9.11.2011 Toronto, Canada* (2011)
* *Vault#1 Moore Theatre 1992* (2011)
* *Vault#2 Vic Theatre Chicago 8/2/2007* (2012)
* *Vault#3 Constitution Hall Washington D.C. 9/19/1998* (2013)
* *Vault#4 Mount Baker Theatre Bellingham WA 5/10/2000* (2014)
* *Vault#5 Aladdin Theatre Las Vegas 11/30/1993* (2016)
* *Vault#6 Great Western Forum Inglewood CA 7/13/1998* (2016)	
* *Live at Third Man Records*	(2016)
* ''Let's Play Two* (2017)
* *Vault#7 Soldier Field Chicago IL 7/11/1995* (2017)
* *Vault#8 Adams Centre Missoula MT 8/29/2005* (2018)
* *MTV Unplugged* (2019)
* *Vault#9 Mercer Centre Seattle WA 12/8/1993'' (2019)

## Vanjski linkovi 
* Zvanični sajt
* Diskografija Pearl Jama

Kategorija:Muzičke grupe osnovane 1980.
Kategorija:Muzičke grupe iz Seattla
Kategorija:Američke muzičke grupe
Pedron Nijal

**Pedron Nijal** () je imaginarni lik iz knjiga epske fantastike Točak vremena. Pedron Nijal je član organizacije Djeca svijetla. Vremenom je postao Vrhovni lord-zapovjednik Djece svijetla. Posebno se istakao u Ratu Bijelih Plaštova, gdje je izgubio samo jednu bitku. Pedron Nijal je bio poznat kao sjajan i odlučan zapovjednik. Ubrajan je u pet najboljih generala svijeta. Njegov plan za Tarmon Gai'don je bio sledeći: nije vjerovao da će se Ponovorođeni zmaj pojaviti kao što govore Zmajska proročanstava. Umjesto toga, horde Troloka, Midrala i Draghara će napasti svijet, koji se razjedinjen i nesložan neće moći oduprijeti. Želio je da sve nacije stanu pod barjak Djece svijetla i pobijede u Tarmon Gai'donu. Ubijen je u svojoj odaji za prijem, zbog njegovih opasnih planova za Aes Sedai. Jedna izreka dobro opisuje Nijalov karakter, a ona glasi: *Kada se Pedron Nijal nasmiješi,  cilja da nekome rastrgne grlo*.

Kategorija:Likovi iz Točka vremena
Kerim Lučarević

**Kerim Lučarević** zvani Doktor, (1958.) je jedan od osnivača Patriotske lige.

## Djela 
* *Bitka za Sarajevo, 2000*
* Kćerka Kerima Lučarevića: Nadija Lučarević

= Reference =

Kategorija:Oficiri Armije Republike Bosne i Hercegovine
Kategorija:Biografije, Sarajevo
Kategorija:Rođeni 1958.
Kategorija:Optuženi za ratne zločine
Davram Bašer

**Davram Bašer** je imaginarni lik iz knjiga epske fantastike Točak vremena. Lord Bašer je lord-general Saldeje i komanduje ogromnom armijom. Bašer je također ujak trenutne kraljice Saldeje, Tenobije. Poznat je kao jedan od pet najboljih generala na svijetu. U 4. knjizi, po naređenju kraljice Saldeje, kreće da lovi lažnog Zmaja Mazrima Taima. Gonio ga je sa 9,000 vojnika saldejske lake konjice. Na kraju je, u 5. knjizi, sa vojskom došao u Andor. Zakleo je i sebe i svoju vojsku na vjernost Randu al'Toru, Ponovorođenom Zmaju. Kraljia Tenobija je izuzetno ljuta na Bašera zbog ovoga. Davram je sa svojom vojskom trenutno u Tiru.

## Reference 
## Vanjski linkovi 
* https://web.archive.org/web/20081227131638/http://encyclopaedia-wot.org:8008/characters/d/d_bashere.html

Kategorija:Likovi iz Točka vremena
Nikola Vukčević

**Nikola Vukčević** (19. august 1974. godine, Podgorica, Crna Gora, SFRJ) je crnogorski filmski režiser. Član je Odbora za film Crnogorske akademije nauka i umjetnosti (CANU) i Umjetnički direktor Gradskog pozorišta Podgorica.

Kao umjetnik multimedijalnog rediteljskog obrazovanja i opredijeljenja, kao reditelj je učestvovao u pedesetak projekata:

* nagrađivanog cjelovečernjeg igranog filma „Pogled sa Ajfelovog tornja“, prikazanog na nizu relevantnih nacionalnih i međunarodnih filmskih festivala, od St. Petersburga (International Festival of Festivals St. Petersburg) do Ljubljane (International Film Festival Ljubljana), od Motovuna (International Film Festival Motovun) do Kanade (Kanadski Insttitut za film), od Španije do SAD. 
* reditelj je oko deset pozorišnih predstava (prikazanih na festivalima, poput: Budva Grad Teatra, Infant, Exit i sl...)
* oko dvadeset polusatnih dokumentarnih filmova na Prvom programu RTVCG (TV serija „Ljudi i Ulice“ )
* oko trideset TV reklama, kampanja, muzičkih spotova

Kategorija:Crnogorski režiseri
Kategorija:Biografije, Podgorica
Kategorija:Rođeni 1974.
Sveti Bartolomej

mini|desno|300px|Karta Svetog Bartolomeja
**Sveti Bartolomej** (fr. *Saint-Barthélemy*) je ostrvo u malim Antilima. Ostrvo je pod suverenitetom Francuske i pripada Francuskim prekomorskim teritorijama. Od februara 2007, ostrvo ima status samostalnog prekomorskog kolektiviteta (''collectivité d'outre-mer''), do tada je bilo u sklopu ostrva Gvadalupe. Ostrvo je odaljeno oko 250&nbsp;km od Portorika.

## Historija 
Sveti Bartolomej je prvobitno bio teritorije Francuske 1684, da bi ga francuzi prodali Švedskoj 1784, nakon čega je opet kupljen od strane Francuske 1878. Švedski period je ostavio dosta traga na ostrvu u menima mnogih ulica i naselja, kao i na grbu ostrva

## Geografija 
Gustavia, glavni grad, je dobio ime po švedskom kralju Gustavu III, a najstarije naselje na ostrvu je selo L'Orient. Sveti Bartolomej ima površinu od 21 km2 i 8,450 stanovnika (popis 2007). Gustina naseljenosti je 402 stanovnika po km2. Gotovo svo stanovništvo je porijeklom iz Normandije i Bretanje.

## Ekonomija 
Ostrvo je dio Evropske unije. Zvanična valuta je euro. Glavna privredna aktivnost je luksuzni turizam.

## Također pogledajte 
* .bl
* Grb Svetog Bartolomeja
* Zastava Svetog Bartolomeja

## Reference 
## Vanjski linkovi 
* Vlade Svetog Bartolomeja
*
*Ostrvo St Barthelemy u potpunom 3D putovanju  (en)

*
Kategorija:Francuska ostrva
Kategorija:Ostrva
Kategorija:Države i teritorije osnovane 1648.
Kategorija:Države i teritorije ukinute 2003.
Stari jezik (Točak vremena)

**Stari jezik** je imaginarni jezik iz knjiga epske fantastike Točak vremena. Stari jezik se govorio u Dobu legendi, kao i nekih 300. godina nakon Slamanja svijeta. Zatim je ovaj jezik nestao, postavši  latinski jezik svijeta Točka vremena. Očekuje se da plemići govore Starim jeziko, ali većina ih zna svega dvije ili tri fraze. Mnogi stari rukopisi su na Starom jeziku. Teškoće u prevodu nastaju zbog mnogih višeznačnosti. Za razliku od Tolkina, Robert Jordan nije dao gramatička pravila Starom jeziku niti ga je bolje organizovao.

## Spisak riječi iz Starog jezika 
* a'vron - posmatrači
* Aijel - Posvećeni
* Al'cair'rahijen - Brdo Zlatne Zore
* Aša'man - branitelj; onaj koji se uvijek bori za pravdu
* avende - drvo
* Avandesora - Drvo Života
* Be'lal - Zavidni
* čalinda - slatka djevojka
* kovale - vlasništvo, rob
* cuendilar - srcokamen
* Cyndane - Zadnja šansa
* da'tsang  - prezreni\na
* daišar - slava
* dazar - orao
* faile - soko
* mael - nada
* mahdi - tragač
* mandarb - sječivo
* mašijara - vječno lovljena, izgubljena ljubav
* mier - more
* Moridin - Smrt
* nar'baha - budala
* rahijen - zora
* serenla - tvrdoglava kćerka
* šadar - Sijenka
* Šadar Logot - Mjesto Gdje Sijenka Čeka
* souvra - um
* Tarmon Gai'don - Poslednja Bitka

## Fraze Starog jezika 
* Dovi'andi se tovja sagajn! (Vrijeme je da se bace kocke.)
 
* Caraj an Caldazar! Caraj an Elisandi! Al Elisandi! (U čast Crvenog orla! U čast Ruže sunca! Ruža sunca!)
 
* Mia ajende, Aes Sedai! Cabalejn misajn je! Indi muagde Aes Sedai misajn je! Mia ajende! (Pustite me, Aes Sedai! Slobodan sam čovjek! Ja nisam meso za Aes Sedai! Pustite me!)
 
* Muad'rin tia dar alendi caba'drin riadem! Los Valdar Cebijari! Los! Caraj an Caldazar! Al Caldazar! (Pješadinci, pripremite se da pustite konjicu naprijed! Naprijed Čuvari Srca! Naprijed! U čast Crvenog orla! Crveni orao!)
 
* Sene sovja caba'donde ajn dovinja. (Sreća je konj, koga se može jahati kao i svaki drugi.)
 
* Tia mi aven Moridin isande vadin. (Grob nije prepreka mome zovu.)
 

## Reference 
## Vanjski linkovi 
Kategorija:Točak vremena
Univerzalna plinska konstanta

**Univerzalna plinska konstanta** ili *plinska konstanta* **R** je fizikalna konstanta koja se pojavljuje u velikom broju osnovnih jednačina, kao što je zakon za idealni gas, Nernstova jednačina, i td. Ona je ekvivalentna Boltzmanovoj konstanti, ali je izražena u jedinicama energije po kelvinu po molu. Njena vrijednost je:
::'''*R* = 8.314472(15) J &middot; K-1 &middot; mol-1'''

Boltzmannova konstanta (kB) se može koristiti umjesto gasne konstante kada se radi sa brojem čestica, a ne količinom supstance (mol):
:\qquad R=N_A k_B\,\!, 
gdje je N_A Avogadrova konstanta.

## Reference 
## Vanjski linkovi 
Kategorija:Fizikalne konstante
Rolamit

**Rolamit** je tehnologija za ležaje sa vrlo malim trenjem koju je razvila *Sandia National Laboratories* tokom 1960ih. Izmislio ga je Sandiain inženjer Donald F. Wilkes, te ga je patentirao 24. juna 1969. godine.  Ova sprava koristi napregnuti metalni prsten i kotrljajuće elemente koji se obrću u suprotnom smjeru, kako bi se dobio ležaj koja gubi jako malo energije na trenje. Jedan izvor tvrdi da je ovo jedno temeljno otkriće u području mašinstva u 20. vijeku. Testovi koje je provodila Sandia pokazali su da mehanizam rolamita ima koeficijente trenja čak i do 0,0005, reda veličine boljeg od kugličastih ležaja u to vrijeme.

## Reference 
* 

## Vanjski linkovi 
* Video of a homemade rolamite

Kategorija:Jednostavne mašine
Kategorija:Ležaji
Koeficijent trenja

**Koeficijent trenja** je bezdimenzionalna veličina koja se koristi za računanje sile trenja (*statičkog* ili kinetičkog).

Koeficijent *statičkog* trenja je definisan kao odnos *maksimalne sile statičkog trenja* (**F**)između površina u kontaktu naspram *normalne* (**N**) sile. Koeficijent *kinetičkog* trenja je definisan kao odnos sile *kinetičkog trenja* (**F**) između dvije površine u kontaktu naspram normalne sile: Ff/N.

Oba koeficijenta trenja zavise od para površina u kontaktu; njihove vrijednosti se obično određuju eksperimentalno. Za dati par površina, koeficijent statičkog trenja je *obično* veći od kinetičkog trenja; u nekim slučajevima koeficijenti su jednaki, kao što je slučaj klizanja teflon po teflonu.

Sila trenja je usmjerena u suprotnom smijeru od rezultatne sile svih sila koje djeluju na tijelo.

mini|Dijagram slobodnog tijela koje miruje na hrapavoj kosoj ravni, sa prikazanom težinom tijela (W), normalnom silom (N) i silom trenja (F).

## Normalna sila 
## Statičko i kinetičko trenje 
## Česte greške 
Povremeno se spomene da je µ uvijek < 1 (tačnije 0 < µ < 1). Sa oblogom površine sa silikonskom gumom ili akriličnom gumom, koeficijent trenja može biti znatno veći od 1.

## Također pogledajte 
*Ugao pomijeranja
*Otpor (fizika)
*Faktor adhezije
*Otpor kotrljanju, otpor kotrljanju točka

Kategorija:Sila
Grace Kelly

**Grace Patricia Kelly** bila je američka glumica i brakom kneginja Monaka.

Godine 1954. dobila je *Oscara* za glavnu žensku ulogu u filmu *Provincijalka*.

Nakon dugog udvaranja, 19. aprila 1956. Grace Kelly udala se za monegaškog vladara, kneza Rainiera III, te je tako postala *Njena Svijetlost*, kneginja Monaka. Zaruke i vjenčanje bili su popraćeni zanimanjem javnosti, posebno američke.

Sklapanje braka značilo je preuzimanje drugih odgovornosti i napuštanje glumačke karijere. Nedugo nakon vjenčanja Rainier III zabranio je javno prikazivanje filmova u Monaku u kojim je glumila Grace i ona se više nije nikad vratila glumi.

Iz njihovog braka rođeno je troje djece. Prvo dijete, rođeno samo 9 mjeseci i 4 dana nakon vjenčanja, bila je princeza Caroline. Ona je bila očeva presumirana nasljednica sve do rođenja sina princa Alberta, koji je današnji vladar Monaka. Nakon Alberta rođena je princeza Stéphanie.

Vozeći se prema Monte Carlu, kneginja je izgubila kontrolu nad automobilom u jednoj krivini i sletjela s ceste. Osim raznih pretpostavki da je kneginju ubila mafija kako bi se osvetila zbog kontrole nad kockarnicama u Monte Carlu i drugih finansijskih mahinacija, spominje se i srčani udar koji je pogodio kneginju dok je vozila automobil.

## Vanjski linkovi
* 

Kategorija:Rođeni 1929.
Kategorija:Umrli 1982.
Kategorija:Biografije, Philadelphia
Kategorija:Američke glumice
Kategorija:Supružnici monegaških vladara
Kategorija:Grimaldiji
Kategorija:Amerikanci porijeklom iz Irske
Kategorija:Dobitnici Nagrade "Henrietta"
John Steinbeck

**John Steinbeck** (27. februar 1902 – 20. decembar 1968) bio je jedan o najpoznatijih i najčitanih američkih pisaca 20. vijeka, bio je američki prozaist. Čitav je život proveo u Kaliforniji koju opisuje u svim djelima, od kojih se najuspjelim drže romani *Plodovi gnjeva* (*The Garapes of Wrath*) gdje opisuje sudbinu siromašne porodice u toku gospodarske krize, zatim *Istočno od raja* (*East of Eden*), u kojem prati historiju jedne kalifornijske porodice od američkog građanskog rata do Prvoga svjetskog rata, zatim *O miševima i ljudima* (*Of Mice and Men*), o neobičnom prijateljstvu dvojice muškaraca u potrazi za poslom.

Tematika mu se redovno fokusira na nostalgičan prikaz prirodnog života seoske Amerike, koja izumire zbog urbanizacije i industrijalizacije donoseći propadanje tradicionalnog morala. Nobelovu nagradu dobio je 1962. godine.

Napisao je ukupno 25 knjiga, uključujući 16 novela, 6 romana i nekoliko kolekcija kratkih priča. Za svoje dvije novele dobio je i Pulicerovu nagradu: *The Grapes of Wrath* *(Plodovi gnjeva)*, objavljenu 1939. i *Of Mice and Men* 1937.

## Reference 
## Vanjski linkovi 
* Biografija

Kategorija:Američki pisci
Kategorija:Dobitnici Nobelove nagrade za književnost
Kategorija:Biografije, Salinas Valley (California)
Kategorija:Rođeni 1902.
Kategorija:Umrli 1968.
Kategorija:Dobitnici Pulitzerove nagrade za književno djelo
Doljani (Doboj)

**Doljani** se, po predanjima mještana, smatraju jednim od najstarijih zaseoka Sjenine.

Zaseok Doljani je tokom osmanske vladavine bio ekonomsko-administrativni centar Sjenine koja je u to vrijeme razvoja bila na nivou kasabice. U Doljanima se nalazila kovačnica, pekara, džamija te nekoliko magaza. Kasnijim društveno-političkim promjenama (odlaskom Turaka), a i širenjem sela na južnim padinama Doljani su ostali samo jedan manji zaseok sa starom džamijom. Tokom srpske agresije ta najstarija sjenjanska džamija je skupa sa džamijom u Ponjašima minirana i srušena do temelja (1993).

Tada se veći dio stanovništva raselio po gračaničkoj regiji, a potom i širom svijeta. Završetkom rata su povratak i obnova sporo tekli, ali danas je veći dio naselja obnovljen a dio stanovnika se vratio i živi u Doljanima. Na mjestu džamije stoje samo ostaci temelja oko kojih se nalazi stari mezarluk.

Kategorija:Sjenina
Grb Srbije i Crne Gore

mini|desno|200px|Grb Srbije i Crne Gore
**Grb Srbije i Crne Gore** je nastao nakon raspada SFR Jugoslavije kao grb SR Jugoslavije 1993 godine, a vlada ga je usvojila 1994. Preimenovanjem u "državna zajednica Srbija i Crna Gora" grb ostaje isti.

Grb je modernog dizajna, a napravljen je kao kombinacija historijskih grbova Srbije i Crne Gore na štitu na prsima dvoglavog bijelog orla koji se nalazi na historijskim grbovima obje države.

## Također pogledajte 
* Zastava Jugoslavije
* [mini|[Grb Socijalističke Federativne Republike Jugoslavije|Emblem SFRJ se ad hoc koristio do 1993. godine kao grb Srbije i Crne Gore]]Grb Jugoslavije
* Zastava Srbije i Crne Gore
* Grb Srbije
* Grb Crne Gore

Srbija i Crna Gora
Kategorija:Srbija i Crna Gora